VENDIM
Nr. 354, datë 26.5.2022

PËR KRIJIMIN, ORGANIZIMIN DHE FUNKSIONIMIN E DEGËVE TË THESARIT

Në mbështetje të nenit 100 të Kushtetutës dhe të nenit 7, të ligjit nr. 90/2012, “Për organizimin dhe funksionimin e administratës shtetërore”, me propozimin e ministrit të Financave dhe Ekonomisë, Këshilli i Ministrave

VENDOSI:

I. DISPOZITA TË PËRGJITHSHME
1. Krijimin, organizimin dhe funksionimin e degëve të thesarit, si degë territoriale të ministrisë përgjegjëse për financat.
2. Numri i degëve të thesarit është 36 (tridhjetë e gjashtë), sipas aneksit që i bashkëlidhet këtij vendimi.
3. Degët e thesarit financohen nga buxheti i shtetit. Buxheti i tyre është pjesë e buxhetit të sistemit të ministrisë përgjegjëse për financat.
4. Misioni i degëve të thesarit është kontrolli financiar dhe kontabël për miratimin e transaksioneve të njësive shpenzuese dhe arkëtuese buxhetore, në përputhje me legjislacionin në fuqi, si dhe raportimi i të dhënave të realizimit të buxhetit.
II. ORGANIZIMI DHE FUNKSIONIMI I DEGËVE TË THESARIT
1. Secila degë thesari e ushtron veprimtarinë e saj brenda territorit për të cilën ajo është krijuar.
2. Detyrat kryesore të degëve të thesarit janë, si më poshtë vijon:
a) ushtron kontroll formal e dokumentar, si dhe kontroll të destinacionit dhe të shumës së fondeve në dispozicion për transaksionet e shpenzimeve buxhetore;
b) rakordon e raporton të ardhurat e njësive buxhetore të ngarkuara në sistemin informatik financiar të qeverisë nga sistemi bankar;
c) regjistron, dokumenton, rakordon e raporton realizimin e treguesve buxhetorë dhe pasqyrat financiare të njësive buxhetore, në përputhje me metodologjinë e miratuar;
ç) konfirmon pagesat e njësive shpenzuese buxhetore, duke respektuar limitet e arkës, të përcaktuara nga njësia përgjegjëse për thesarin në ministri, në sistemin informatik financiar;
d) harton treguesit e performancës së njësive buxhetore.
3. Drejtuesi i degës territoriale drejton degën përkatëse territoriale dhe i raporton e i jep llogari drejtpërdrejt sekretarit të përgjithshëm të ministrisë përgjegjëse për financat. Në përditshmërinë e punës së tyre, degët e thesarit komunikojnë dhe raportojnë pranë drejtuesit të njësisë përgjegjëse për thesarin në ministrinë përgjegjëse për financat.
4. Struktura dhe organika e degëve të thesarit miratohen me urdhër të Kryeministrit, sipas përcaktimeve në legjislacionin në fuqi për organizimin dhe funksionimin e administratës shtetërore.
5. Marrëdhëniet e punës së titullarëve të degëve të thesarit dhe nëpunësve të tyre rregullohen në bazë të dispozitave të legjislacionit për nëpunësin civil. Marrëdhëniet e punës së punonjësve administrativë rregullohen në bazë të dispozitave të Kodit të Punës.
6. Rregullorja për metodat e brendshme të punës dhe për sjelljen e personelit të çdo dege të thesarit miratohet nga ministri përgjegjës për financat, me propozimin e titullarit përkatës të degës, nëpërmjet njësisë përgjegjëse për thesarin në ministri. 
7. Degët e thesarit kanë stemat, logot dhe vulat e tyre zyrtare. Stema e secilës degë thesari ka shënimet “Republika e Shqipërisë, Ministria e Financave dhe Ekonomisë, Dega e Thesarit ...”, në përputhje me përcaktimet e vendimit të Këshillit të Ministrave për mënyrën e përdorimit të stemës së Republikës.
8. Vula e secilës degë thesari ka formën dhe elementet e përcaktuara në vendimin e Këshillit të Ministrave për rregullat e prodhimit, të administrimit, kontrollit dhe ruajtjes së vulave zyrtare. Vula prodhohet, administrohet dhe ruhet në përputhje me legjislacionin në fuqi.
III. DISPOZITA KALIMTARE DHE TË FUNDIT
1. Për nëpunësit civilë aktualë të Drejtorisë së Përgjithshme të Thesarit dhe degëve të saj zbatohen dispozitat e legjislacionit për nëpunësin civil në rastin e mbylljes dhe ristrukturimit të institucionit. Për punonjësit administrativë zbatohen dispozitat e Kodit të Punës.
2. Deri në miratimin e strukturës e të organikës së Ministrisë së Financave dhe Ekonomisë dhe të degëve të thesarit, sipas këtij vendimi, struktura ekzistuese vazhdon funksionimin e saj sipas strukturës dhe organikës së miratuar.
3. Ministri përgjegjës për financat, brenda një muaji nga hyrja në fuqi e këtij vendimi, përgatit e ndjek zbatimin e procedurave për miratimin e strukturës dhe të organikës së Ministrisë së Financave dhe Ekonomisë, përfshirë si pjesë përbërëse të saj njësinë përgjegjëse për thesarin, si dhe strukturën e organikën e degëve të thesarit.
4. Numri i punonjësve dhe fondet e miratuara për Drejtorinë e Përgjithshme të Thesarit kalojnë në Ministrinë e Financave dhe Ekonomisë, ndërsa numri i punonjësve dhe fondet e miratuara për degët e thesarit kalojnë pranë këtyre të fundit, si degë territoriale të Ministrisë së Financave dhe Ekonomisë.
5. Vendimi nr. 298, datë 23.5.2018, i Këshillit të Ministrave, “Për krijimin, organizimin dhe funksionimin e Drejtorisë së Përgjithshme të Thesarit”, shfuqizohet.
6. Ngarkohen Ministria e Financave dhe Ekonomisë, Drejtoria e Përgjithshme e Thesarit, degët e thesarit dhe Departamenti i Administratës Publike për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
KRYEMINISTËR
Edi Rama

	Nr.
	Degët e thesarit
	Bashkitë

	Berat
	Bashkia Berat
	

	
	
	
	Bashkia Dimal
	

	
	2
	Kuçovë
	Bashkia Kuçovë
	

	
	3
	Skrapar
	Bashkia Çorovodë
	

	
	
	
	Bashkia Poliçan

	Bulqizë
	Bashkia Bulqizë
	

	
	5
	Dibër
	Bashkia Peshkopi

	Mat
	Bashkia Mat
	

	
	
	
	Bashkia Klos

	Durrës
	Bashkia Durrës
	

	
	
	
	Bashkia Shijak

	Krujë
	Bashkia Krujë

	Elbasan
	Bashkia Elbasan
	

	
	
	
	Bashkia Cërrik
	

	
	
	
	Bashkia Belsh

	Gramsh
	Bashkia Gramsh
	

	
	11
	Peqin
	Bashkia Peqin

	Librazhd
	Bashkia Librazhd
	

	
	
	
	Bashkia Përrenjas
	

	
	13
	Fier
	Bashkia Fier
	

	
	
	
	Bashkia Patos
	

	
	
	
	Bashkia Roskovec
	

	
	14
	Mallakastër
	Bashkia Mallakastër
	

	
	15
	Lushnjë
	Bashkia Lushnjë
	

	
	
	
	Bashkia Divjakë

	Gjirokastër
	Bashkia Gjirokastër
	

	
	
	
	Bashkia Libohovë
	

	
	
	
	Bashkia Dropull
	

	
	17
	Përmet
	Bashkia Përmet
	

	
	
	
	Bashkia Këlcyrë
	

	
	18
	Tepelenë
	Bashkia Tepelenë
	

	
	
	
	Bashkia Memaliaj
	

	
	19
	Korçë
	Bashkia Korçë
	

	
	
	
	Bashkia Maliq
	

	
	
	
	Bashkia Pustec
	

	
	20
	Ersekë
	Bashkia Ersekë
	

	
	21
	Devoll
	Bashkia Bilisht
	

	
	22
	Pogradec
	Bashkia Pogradec
	

	
	23
	Kukës
	Bashkia Kukës
	

	
	24
	Has
	Bashkia Krumë
	

	
	25
	Tropojë
	Bashkia Bajram Curri

	Lezhë
	Bashkia Lezhë
	

	
	27
	Laç
	Bashkia Laç
	

	
	28
	Mirditë
	Bashkia Rrëshen
	

	
	29
	Shkodër
	Bashkia Shkodër
	

	
	
	
	Bashkia Vau i Dejës

	Pukë
	Bashkia Pukë

	31
	Malësi e Madhe

	Bashkia Konispol
	

	
	35
	Vlorë
	Bashkia Vlorë

	Delvinë
	Bashkia Delvinë

